*Metadati attiecināmi uz periodu, sākot ar 2024. gada 3. ceturksni*

**Publicēto paziņojumu dati, piemērojot Sabiedrisko pakalpojumu sniedzēju iepirkumu likumu Metadati**

**Datu apraksts**

Paziņojumu publikāciju dati sniedz informāciju par sabiedrisko pakalpojumu sniedzēju publicētajiem paziņojumiem atbilstoši Sabiedrisko pakalpojumu sniedzēju iepirkumu likuma līgumcenu sliekšņiem.

Sabiedrisko pakalpojumu sniedzēji, kuri piemēro Sabiedrisko pakalpojumu sniedzēju iepirkumu likumu, Iepirkumu uzraudzības biroja tīmekļvietnē publicē iepirkumu paziņojumus – periodiskus informatīvus paziņojums, ko izmanto, lai saīsinātu piedāvājumu saņemšanas termiņu, periodiskus informatīvus paziņojumus, ko izmanto tikai informācijai, periodiskus informatīvus paziņojumus, ko izmanto iepirkuma izsludināšanai, periodiskus informatīvus paziņojumus, ko izmanto sociālo un citu īpašo pakalpojumu iepirkumu izsludināšanai, paziņojumus par līgumu, paziņojumus par apspriedi, paziņojumus par metu konkursu, paziņojumus par līgumu attiecībā uz sociālajiem un citiem īpašiem pakalpojumiem, paziņojumus par kvalifikācijas sistēmu, paziņojumus par līguma slēgšanas tiesību piešķiršanu, paziņojumus par metu konkursa rezultātiem, paziņojumus par līguma slēgšanas tiesību piešķiršanu attiecībā uz sociālajiem un citiem īpašiem pakalpojumiem, brīvprātīgus paziņojumus par iepirkuma rezultātiem, paziņojumus par izmaiņām līguma darbības laikā, paziņojumus par līguma izpildi.

Lietotāji var iepazīties ar katra mēneša datiem par paziņojumu skaitu un kopējām līgumcenām EUR bez pievienotās vērtības nodokļa.

Rādītāju kopums sniedz vispārēju informāciju par paziņojumu daudzumu un tajās norādītajām līgumsummām sabiedrisko pakalpojumu sniedzēju darbības jomās.

**Datu publicēšana**

Dati tīmekļvietnes sadaļā ***Iepirkumu dati*** *zem* ***Iepirkumu dati*** / ***Paziņojumu dati / Sabiedrisko pakalpojumu sniedzēju iepirkumu likums***  tiek atjaunots saskaņā ar aktuālo [datu publicēšanas kalendāru](https://www.iub.gov.lv/lv/statistikas-datu-publicesanas-kalendars-2021-gadam) reizi ceturksnī.

|  |  |  |  |
| --- | --- | --- | --- |
| Statistikas tēma | Dati par periodu | Atjaunošanas datums | Piezīmes |
| Sabiedrisko pakalpojumu sniedzēju iepirkumu likums | par 2024. gada 3. ceturksnipar 2024. gada 2. ceturksnipar 2024. gada 1. ceturksni | 21.10.2024. |  |

**Dati sagatavoti:**

10.10.2024.

**Datu pieejamība**

Apkopotie dati ir pieejami, sākot no 2024. gada 1. ceturkšņa.

**Datu izplatīšanas formāts**

Ceturkšņa apkopotie rādītāji ir brīvi pieejami Iepirkumu uzraudzības biroja tīmekļvietnē un Latvijas Atvērto datu portālā. Dati var tikt izmantoti arī dažādās citās publikācijās, vēlams norādot atsauces uz iegūtās informācijas avotu.

**Datu izplatīšanas formāts**

Datu izplatīšanas formāts (MS Excel).

**Datu lietotāji**

Finanšu ministrija un citi lietotāji.

**Datu vākšana**

Dati tiek iegūti no šādiem Iepirkumu uzraudzības biroja tīmekļvietnē publicētiem iepirkumu paziņojumiem:

* periodisks informatīvs paziņojums, ko izmanto, lai saīsinātu piedāvājumu saņemšanas termiņu, periodisks informatīvs paziņojums, ko izmanto tikai informācijai, periodisks informatīvs paziņojums, ko izmanto iepirkuma izsludināšanai, periodisks informatīvs paziņojums, ko izmanto sociālo un citu īpašo pakalpojumu iepirkumu izsludināšanai, paziņojums par apspriedi, paziņojums par līgumu, paziņojums par metu konkursu, paziņojums par kvalifikācijas sistēmu, paziņojums par līgumu attiecībā uz sociālajiem un citiem īpašiem pakalpojumiem, paziņojums par līguma slēgšanas tiesību piešķiršanu, paziņojums par metu konkursa rezultātiem, paziņojums par līguma slēgšanas tiesību piešķiršanu attiecībā uz sociālajiem un citiem īpašiem pakalpojumiem, brīvprātīgs paziņojums par iepirkuma rezultātiem, paziņojums par izmaiņām līguma darbības laikā, paziņojums par līguma izpildi atbilstoši Ministru kabineta 2023. gada 24. oktobra noteikumiem Nr. 605 „Iepirkuma un koncesijas procedūras paziņojumu noteikumi” (spēkā no 01.11.2023.).

**Atskaites periods**

Atskaites periods ir kalendārais ceturksnis.

**Klasifikācijas**

Statistikas rādītāju kopumā nav iekļauts iepirkuma nomenklatūras CPV (*Common Procurement Vocabulary*) klasifikators.

**Datu aprēķināšana**

Iepirkumu uzraudzības birojs sagatavo datus par gada kalendāro ceturksni! Ceturkšņa griezumā iegūtie dati tiek summēti pēc paziņojumu skaita un paziņojumos norādītajām līgumcenām. Ja rezultātu paziņojums konkrētajā ceturksnī tiek grozīts (vienu vai vairākas reizes), tad datos tiek iekļauta pēdējā aktuālā rezultātu paziņojuma līgumcena. Papildus jāņem vērā, ka ceturkšņu dati attiecībā uz paziņojumos norādīto līgumcenu nav skaitāmi kopā, jo gadījumā, ja nākamajos ceturkšņos tiks grozīts iepriekš publicēts rezultātu paziņojums, tajā norādītā līgumcena var tikt publicēta atkārtoti!

**Konfidencialitāte**

Iepirkumu uzraudzības biroja tīmekļvietnē publicētie sabiedrisko pakalpojumu sniedzēju iepirkumu paziņojumi nesatur konfidenciālus datus.

**Kvalitāte**

Kvalitāte tiek nodrošināta, ievērojot Eiropas Statistikas prakses kodeksa noteiktās saistības.

**Atbilstība**

Ceturkšņa griezumā apkopotie statistikas rādītāji kopumā atbilst lietotāju vajadzībām.

**Precizitāte**

Ceturkšņa apkopoto datu precizitāte attiecībā uz paziņojumu skaitu ir nemainīga. Tomēr jāņem vērā, ka ceturkšņu dati attiecībā uz paziņojumos norādīto līgumcenu var mainīties, jo gadījumā, ja nākamajos ceturkšņos tiks grozīts iepriekš publicēts rezultātu paziņojums, tajā norādītā līgumcena var tikt publicēta atkārtoti!

**Savlaicīgums**

Iepirkumu uzraudzības birojs savlaicīgi, atbilstoši datu publicēšanas kalendāram, publicē apkopotos statistikas datus.

**Salīdzināmība**

Dati netiek salīdzināti pret iepriekšējā gada attiecīgo ceturksni un ceturkšņu dati attiecībā uz paziņojumos norādīto līgumcenu nav skaitāmi kopā, jo gadījumā, ja nākamajos ceturkšņos tiks grozīts iepriekš publicēts rezultātu paziņojums, tajā norādītā līgumcena var tikt publicēta atkārtoti.

**Datu precizēšana**

Iepirkumu uzraudzības birojs neveic iepriekš publicēto ceturkšņa datu attiecībā uz paziņojumos norādīto līgumcenu pārrēķināšanu. Nepieciešamības gadījumā attiecīgie iepirkumu paziņojumu publikāciju rādītāji var tikt precizēti, norādot datu precizēšanas iemeslus.

**Kontakti**

|  |  |
| --- | --- |
| Statistikas iestāde | Iepirkumu uzraudzības birojs |
| E-pasts | pasts(at)iub.gov.lv |
| Informācijas departaments |
| Tālruņa numurs | 24556632 |

**Metadati pēdējo reizi atjaunoti**

21.10.2024.

**Saistītās tēmas**

[Kopsavilkums par sabiedrisko pakalpojumu sniedzēju iepirkumiem](https://www.iub.gov.lv/lv/oficialas-statistikas-veidlapu-apkopojums)

[Publicēto paziņojumu dati, nepiemērojot Sabiedrisko pakalpojumu sniedzēju iepirkumu likumu](https://www.iub.gov.lv/lv/sabiedrisko-pakalpojumu-sniedzeju-pazinojumi-nepiemerojot-sabiedrisko-pakalpojumu-sniedzeju-iepirkumu-likumu)